
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/ 95 /15.03.2005

	
	
	


A  V  I  Z

asupra proiectului de Lege pentru respingerea Ordonanţei de urgenţă a Guvernului nr.112/2004 privind acordarea de către Autoritatea pentru Valorificarea Activelor Statului a unui împrumut Societăţii Comerciale ''TRACTORUL UTB - S.A. BRAŞOV''


În conformitate cu prevederile art. 89 şi 108 din Regulamentul Camerei Deputaţilor, republicat, Comisia pentru politică economică, reformă şi privatizare a fost sesizată, spre dezbatere şi avizare, în procedură de urgenţă, cu proiectul de Lege pentru respingerea Ordonanţei de urgenţă a Guvernului nr.112/2004 privind acordarea de către Autoritatea pentru Valorificarea Activelor Statului a unui împrumut Societăţii Comerciale ''TRACTORUL UTB - S.A. BRAŞOV'', Camera Deputaţilor fiind Cameră decizională, trimis cu adresa nr.PLx 86/14.032005.


Potrivit prevederilor art. 60 din Regulamentul Camerei Deputaţilor, membrii Comisiei au examinat proiectul de lege în şedinţa din 15 martie 2005.

Proiectul de lege vizează necesitatea rezolvării imediate a problemelor sociale generate de imposibilitatea Societăţii Comerciale ''TRACTORUL UTB - S.A. BRAŞOV'' de a achita sumele reprezentând plăţile compensatorii solicitate de foştii salariaţi ai societăţii.


Proiectul de lege a fost adoptat de Senat în şedinţa din 7 martie 2005.

În urma dezbaterilor, membrii Comisiei pentru politică economică, reformă şi privatizare au hotărât cu 18 de voturi pentru, 2 voturi împotrivă şi 2 abţineri ca proiectul de Lege pentru respingerea Ordonanţei de urgenţă a Guvernului nr.112/2004 privind acordarea de către Autoritatea pentru Valorificarea Activelor Statului a unui împrumut Societăţii Comerciale ''TRACTORUL UTB - S.A. BRAŞOV'', să fie avizat, în forma adoptată de Senat.

                PREŞEDINTE,


     Mihai Tudose

         SECRETAR,






    Vasile Cosmin Nicula

                                                                                                                       

Expert parlamentar,

                                                                                                               

             Graziella Segărceanu

